יוון באירוויזיון

יוון נטלה חלק באירוויזיון 44 פעמים החל מהצטרפותה לתחרות ב-1974, היא נעדרה מהתחרות 6 פעמים ב-1975, 1982, 1984, 1986, 1999 ו-2000 וניצחה פעם אחת ב-2005.

עם ניצחון אחד ושלוש פעמים בהן הגיעה למקום השלישי, יוון היא המדינה השנייה הכי מצליחה בתחרות בשנות ה-2000 בין התחרויות בשנים 2000-2009, כאשר לפניה נמצאת רוסיה, עם ניצחון אחד, פעמיים בהן הגיעה למקום השני ופעמיים בהן הגיעה למקום השלישי.

==היסטוריה==
יוון נטלה חלק בתחרות 44 פעמים: מתוכן פעם אחת יוון ניצחה בתחרות, ועל כן, נכון ל-{{שנה מקומית}}, היא נמצאת בטבלת הניצחונות של התחרות יחד עם אזרבייג'ן, אסטוניה, לטביה, פורטוגל, פינלנד, יוגוסלביה, טורקיה, מונקו, בלגיה, סרביה ורוסיה, כשלפניהן נמצאות אירלנד שיאנית הניצחונות עם שבעה ניצחונות, שוודיה עם שישה ניצחונות, לוקסמבורג, צרפת, בריטניה והולנד עם חמישה ניצחונות, ישראל עם ארבעה ניצחונות, נורווגיה, דנמרק, שווייץ ואיטליה עם שלושה ניצחונות וגרמניה, אוסטריה, אוקראינה וספרד עם שני ניצחונות. יוון ניצחה בתחרות פעם אחת בתולדותיה ב-2005, שלושים ואחת שנים לאחר שהצטרפה לשורות התחרות, עם השיר "My Number One" של הלנה פפאריזו וקיבלה בגמר התחרות את מרב הנקודות כ-10 פעמים, ובכך השוותה עצמה לשיאה של להקת "קתרינה והגלים" עם השיר המנצח "Love Shine a Light". לאחר קיום התחרות, השיר היווני התמקם במקום הראשון בתחנות הרדיו ביוון, קפריסין ושוודיה ונכנס לרשימה כאחד מעשרת השירים המובילים ברומניה, הולנד, הונגריה, בלגיה ואף בטבלת הבילבורד האמריקאית "Dance Club Songs". ב-2005 כאשר נערכה בקופנהגן תחרות שיר היובל באירוויזיון במסגרת חגיגות 50 שנים לקיום התחרות, השיר היווני "My Number One" הגיע למקום הרביעי בהצבעה של השיר האהוב ביותר בתולדות האירוויזיון.

יוון היא בין המדינות היחידות שניצחו בתחרות, אך מעולם לא הגיעו למקום השני בגמר התחרות, יחד עם פורטוגל, סרביה, אוסטריה, אסטוניה, לטביה, פינלנד, יוגוסלביה ולוקסמבורג, אולם הגיעה שלוש פעמים בתולדותיה למקום השלישי ב-2001, 2004 ו-2008.

טרם ניצחונה של יוון בתחרות, המקום הגבוה ביותר אליו הגיעה היה, כאמור, המקום השלישי אליו הגיעה פעמיים: בפעם הראשונה ב-2001 על ידי הצמד "אנטיק" עם השיר "I Would Die for You" ובשנית ב-2004 על ידי סאקיס רובאס עם השיר "Shake It". רובאס שוב שימש כנציגה של יוון ב-2009 עם השיר "This Is Our Night", עמו הגיע למקום השביעי עם 120 נקודות. לאחר ניצחונה בתחרות, יוון קטפה, בפעם השלישית בתולדותיה, את המקום השלישי ב-2008 עם השיר "Secret Combination" של קאלומירה. הישגה הגרוע ביותר של יוון בגמר התחרות הוא המקום ה-20 אליו היא הגיעה פעמיים בתולדותיה בתחרות: לראשונה ב-1998 עם השיר "Μια κρυφή ευαισθησία" שבוצע על ידי ת'אלסה, כאשר השיר סיים עם 12 נקודות בלבד, כולן מקפריסין, ובפעם השנייה ב-2014 עם השיר "Rise Up" שבוצע על ידי פריקי פורצ'ון וריסקי קיד. עם זאת, יוון היא אחת המדינות היחידות שמעולם לא הגיעה למקום האחרון בתחרות ולא סיימה מעולם את גמר התחרות עם אפס נקודות.

מהחלת שלב חצאי-הגמר ב-2004, יוון הפכה לאחת המדינות המצליחות ביותר בתחרות והיא הגיעה לאחד מעשרת המקומות הראשונים בתחרות כתשע פעמים משהחלה שיטת חצאי-הגמר ב-2004: מקום שלישי ב-2004, מקום ראשון ב-2005, מקום תשיעי ב-2006, מקום שביעי ב-2007, מקום שלישי ב-2008, מקום שביעי ב-2009, מקום שמיני ב-2010 ומקום שביעי ב-2011. ב-2012 נשבר הרצף כאשר יוון הגיעה בגמר התחרות למקום השבע עשרה בלבד, אך ב-2013 הגיעה למקום ה-6. ב-2014 יוון הגיעה למקום ה-20 בגמר התחרות, שהוא גם הישגה הגרוע ביותר של יוון בגמר התחרות. ב-2016, בפעם הראשונה מהחלת שיטת חצאי-הגמר, יוון כשלה לעלות לגמר התחרות לראשונה בתולדותיה כשהלהקה "ארגו" נשלחה כנציגתה עם השיר "Utopian Land".

===היעדרויות===
יוון נעדרה מ-6 תחרויות אירוויזיון לאורך השנים:

היעדרותה הראשונה של יוון מהתחרות התרחשה ב-1975 כאשר יוון פרשה מהתחרות שנה אחת בלבד לאחר שהצטרפה אליה. נאמר על ידי איגוד השידור האירופי כי הפרישה הייתה "מסיבות שאינן ידועות", אולם הסיבה היא כנראה כאות מחאה על צירופה לתחרות של טורקיה באותה שנה, שפלשה לצפון קפריסין כמה חודשים לפני כן. בשנה שלאחר מכן, ב-1976, שלחה יוון לתחרות שיר שעסק בפלישה הטורקית לצפון קפריסין, ועל כן נעדרה טורקיה מהתחרות באותה שנה, כמחאה על השיר היווני. רשות השידור הטורקית אמנם שידרה את התחרות ב-1976, אך צנזרה את שידור השיר היווני ובמקומו שידרה שיר טורקי לאומי בשם "Memleketim", שהיה אחד מהסמלים של הפלישה הטורקית לצפון קפריסין. כמו כן, נעדרה טורקיה גם בשנה שאחריה וחזרה לתחרות רק ב-1978. על אף המתיחות בין יוון לטורקיה, כיום יוון נהנית מיחסים ידידותיים עם טורקיה בתחרות משהחלה שיטת הצבעת הצופים, אולם ב-2004 כאשר התחרות התקיימה בשטחה של טורקיה, נוצרה תקרית כאשר נטען כי טורקיה עיכבה, לכאורה, את הכרזתן של יוון וקפריסין כמי שעולות לגמר התחרות משלב חצי-הגמר. עם זאת, התחרות הייתה הפעם הראשונה בה טורקיה העניקה ניקוד להופעתה של קפריסין והשנה השנייה ברציפות שקפריסין העניקה ניקוד להופעתה של טורקיה.

יוון נפסלה מהתחרות ב-1982 לאחר שהסתבר כי השיר "Σαρανταπέντε Κοπελιές" של ת'מיס אדמנטידיס הוא בעצם גרסת כיסוי לשיר אחר. יוון נפסלה מהתחרות באותה שנה כיוון שחוקי התחרות קובעים כי כל שיר בתחרות חייב להיות שיר מקורי, ולכן יוון נאלצה לשלם קנס כספי, אולם היא הורשתה על ידי איגוד השידור האירופי לשוב לתחרות בשנה שאחריה. אילו יוון נטלה חלק בתחרות של אותה שנה, היא הייתה מופיעה במקום ה-18 בסדר השמעת השירים בתחרות.

יוון נעדרה מהתחרות בפעם השלישית ב-1984 לאחר שרשות השידור היוונית החליטה שכל השירים שהוצגו בפניה הם ברמה סבירה ולא ברמה מספיק טובה לתחרות, ולכן היא החליטה שלא לשלוח אף אחד מהשירים ולפרוש מהתחרות באותה שנה.

יוון נעדרה מהתחרות בפעם הרביעית ב-1986 לאחר שהודיעה באופן מפתיע שלא תיטול חלק בתחרות. פולינה, שנבחרה כנציגתה של יוון בתחרות באותה שנה עם השיר "Wagon-lit", אמרה כי היעדרותה של יוון נבעה עקב מצבה הפוליטי של יוון באותה העת, אולם באתר התחרות היא ציינה כי הסיבה האמיתית להיעדרותה של יוון מהתחרות באותה שנה היא מועד קיומה ביום שבת שחל בלילה שלפני חג הפסחא האורתודוקסי.

יוון נעדרה מהתחרות בפעם החמישית ב-1999 עקב התוצאות הנמוכות שהיא קיבלה בחמש השנים שקדמו להיעדרות, ולכן איגוד השידור האירופי פסל אותה מהתחרות באותה שנה. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל מ-2004 הונהגה שיטת חצאי-גמר.

יוון נעדרה מהתחרות בפעם השישית והאחרונה ב-2000 עקב בעיות כלכליות של רשות השידור היוונית.

===פופולריות התחרות===
עד להישג של הצמד "אנטיק" בתחרות ב-2001 שנערכה בדנמרק, ניתן היה לתאר את הישגיה של יוון בתחרות כמאכזבים למדי ולכן נתפסה יוון כאחת המדינות הפחות מוצלחות של התחרות והתעניינות העם היווני בתחרות הייתה נמוכה יחסית. בתחרות ב-2001, כאשר קטף הצמד "אנטיק" את המקום השלישי בתחרות, הפכה התחרות להיות אחד האירועים הפופולריים ביותר ביוון עם למעלה מחמישה מיליון צופים מדי שנה. ב-2005, כאשר יוון קטפה את המקום הראשון בתחרות, ברשות השידור היוונית נרשם המדרוג השני בגודלו ב-20 השנים האחרונות ביוון לאחר ניצחונה של יוון ביורו 2004. כיום, ישנה ציפייה גדולה מצד העם היווני שהאמנים הנשלחים לתחרות יעפילו משלב חצי-הגמר לשלב הגמר ויתמקמו באחד מעשרת המקומות הראשונים, כמו שאכן קרה 10 פעמים (מתוך שבע עשרה תחרויות) משהחלה שיטת חצי-הגמר ב-2004. הישגים אלה העניקו ליוון את הזכות להיות המדינה השנייה הכי מצליחה בעשור הראשון של שנות ה-2000 בין התחרויות בשנים 2000-2009 אחרי רוסיה, עם ניצחון אחד ושלוש פעמים זכייה במקום השלישי. ב-2016 ו-2018 לא הצליחה יוון להעלות לגמר משלב חצי-הגמר מה שהביא לדיונים במדינה על המשך מסלולה של יוון בתחרות.

==יחסי יוון וקפריסין באירוויזיון==
יוון ידועה כמדינה שלרוב נותנת את מספר הנקודות הרב ביותר שלה לקפריסין ומקבלת בחזרה מקפריסין את מספר הנקודות הרב ביותר. יחסי יוון וקפריסין באירוויזיון הם דוגמה אחת מני רבות של הצבעה בין מדינות שיש להן קשרים גאוגרפיים, היסטוריים, פוליטיים ותרבותיים, כמו רומניה ומולדובה, מדינות ברית המועצות לשעבר, המדינות הבלטיות והמדינות הנורדיות. במקרה של יוון וקפריסין, החליפין של מרב הנקודות ביניהן, הוא כנראה בשל העובדה כי הרוב המכריע של אזרחי קפריסין הם יוונים ולכן יש שיתוף קשרים לשוניים (דוברי יוונית) ואותו טעם מוזיקלי. בנוסף על כך, יוון וקפריסין חולקות את אותה תעשיית המוזיקה.

בשל המחלוקות שנגרמו על ידי הצבעתן הפוליטית של השתיים, ב-2008 כל אחת משתי המדינות שובצה לחצי-גמר אחר, כך שהן לא תוכלנה להצביע אחת לשנייה בחצי-הגמר. טרם קיום אותה תחרות, הנציגים היוונים והקפריסאים קיימו במשותף מסיבת חימום מוצלחת ב"יורוקלאב", בה לקחו חלק כשבע עשרה משלחות אחרות של התחרות ו-1,500 אורחים שהוזמנו למסיבה תחת הסלוגן "מפגש של הקול היווני-קפריסאי". עם זאת, ב-2015, בפעם הראשונה בתולדות התחרות זה שנים, קפריסין לא העניקה ליוון את מירב הנקודות שלה. באותה שנה יוון העניקה לקפריסין 10 נקודות וקפריסין העניקה ליוון 8 נקודות, ובאופן מפתיע, שתיהן העניקו את מרבית הנקודות שלהן לשיר האיטלקי.

בשנות ה-2000, כאשר הישגיה של קפריסין בתחרות ירדו, ביצועה של יוון השתפרו במהלך העשור עד כדי ניצחון ושבע פעמים בהן הגיעה לאחד מעשרת המקומות הראשונים בתחרות. הישגיה של יוון יצרו שינוי מעניין כאשר הציבור הקפריסאי החל לגלות עניין רב יותר בהופעתה של יוון בתחרות מאשר בהופעתה של קפריסין. הדבר נובע כנראה מהעובדה כי החל מ-2004 יוון נוהגת לשלוח לתחרות אמנים פופולריים ברחבי יוון וקפריסין, בעוד קפריסין נוהגת לשלוח באמצעות תחרות פתוחה מתחרים אשר, לרוב, אינם מוכרים בקפריסין. החל מ-2013, ערוץ MAD TV מפיק באופן קבוע את קדם-האירוויזיון היווני הנקרא "Eurosong - A MAD Show".

==השירים שייצגו את יוון באירוויזיון==

{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! מבצע
! שיר
! תרגום לעברית
! גמר
! ניקוד
! חצי גמר
! ניקוד
|-
|1974
|מרינלה
|"Κρασί, θάλασσα και τ' αγόρι μου"
|"יין, ים והחבר שלי"
|11
|7
|-
| colspan="6" |לא נטלה חלק ב-1975
|-
|1976
|מריצה קוך
|"Παναγιά μου, Παναγιά μου"
|"גבירתי, גבירתי"
|13
|20
|-
|1977
|פסצ'ליס, מריאנה, רוברט ובסי
|"Μάθημα σολφέζ"
|"שיעור סולפג'"
|5
|92
|-
|1978
|טניה צנקלידו
|"Τσάρλυ Τσάπλιν"
|"צ'ארלי צ'פלין"
|8
|66
|-
|1979
|אלפידה
|"Σωκράτη"
|"סוקרטס"
|8
|69
|-
|1980
|אנה ויסי & שלישיית אפיקורוס
|"Ωτοστόπ"
|"טרמפ"
|13
|30
|-
|1981
|ייהניס דימיטרס
|"Φεγγάρι καλοκαιρινό"
|"ירח קיץ"
|8
|55
|- bgcolor = "olive"
|1982
|ת'מיס אדמנטידיס
|"Sarantapente kopelies"
|"ארבעים וחמש בנות"
|X
|X
|-
|1983
|קריסטי סטאסונופולו
|"Μου λες"
|"תגיד לי אתה"
|14
|32
|-
| colspan="6" |לא נטלה חלק ב-1984
|-
|1985
|טאקיס ביניאריס
|"Μοιάζουμε"
|"אנחנו דומים"
|16
|15
|- bgcolor = "olive"
|1986
|פולינה
|"Wagon-lit"
|"עגלה מוארת"
|X
|X
|-
|1987
|באנג
|"Στοπ"
|"עצור"
|10
|64
|-
|1988
|אפרודיטי פרידה
|"Κλόουν"
|"ליצן"
|17
|10
|-
|1989
|מריאנה אפסטרטיו
|"Το δικό σου αστέρι"
|"כוכב משלך"
|9
|56
|-
|1990
|כריסטוס קולוו
|"Χωρίς σκοπό"
|"בלי כוונה"
|19
|11
|-
|1991
|סופיה ווסו
|"Η άνοιξη"
|"אביב"
|13
|36
|-
|1992
|קלאופטרה
|"Όλου του κόσμου η Ελπίδα"
|"כל העולם מסתובב"
|5
|94
|-
|1993
|קטרינה גרבי
|"Ελλάδα, χώρα του φωτός"
|"יוון, מדינה של אור"
|9
|64
|-
|1994
|קוסטס ביגליס
|"Το τρεχαντήρι"
|"הטרנהדירי" (סוג של סירה)
|14
|44
|-
|1995
|אלינה קונסטנטופולו
|"Ποια προσευχή"
|"איזו תפילה?"
|12
|68
|-
|1996
|מריאנה אפדארטיו
|"Εμείς φοράμε το χειμώνα ανοιξιάτικα"
|"אנחנו לובשים בגדי אביב בחורף"
|14
|36
|12
|45
|-
|1997
|מריאנה זוברה
|"Χόρεψε"
|"ריקוד"
|12
|39
|-
|1998
|טלאסה
|"Μια κρυφή ευαισθησία"
|"רגישות חבויה"
|20
|12
|-
| colspan="6" |לא נטלה חלק בין השנים 1999-2000
|- bgcolor = "#CC9966"
|2001
|אנטיק
|"(I Would) Die for You"
|"אני אמות בשבילך"
|3
|147
|-
|2002
|מיכאליס רקינטזיס
|"S.A.G.A.P.O."
|"אני אוהב אותך"
|17
|27
|-
|2003
|מנדו
|"Never Let You Go"
|"לעולם לא אתן לך ללכת"
|17
|25
|- bgcolor = "#CC9966"
|2004
|סאקיס רובאס
|"Shake It"
|"שקשקי את זה"
|3
|252
|3
|238
|- bgcolor = "gold"
|2005
|הלנה פפאריזו
|"My Number One"
|"מספר אחד שלי"
|1
|230
| bgcolor="#F9F8F8"| X
| bgcolor="#F9F8F8"| X
|-
|2006
|אנה ויסי
|"Everything"
|"כל דבר"
|9
|128
| colspan="2" |המדינה המארחת
|-
|2007
|סארבל
|"Yassou Maria"
|"יאסו מריה"
|7
|139
|X
|X
|- bgcolor = "#CC9966"
|2008
|קאלומירה
|"Secret Combination"
|"קוד סודי"
| 3
| 218
|bgcolor = gold|1
|bgcolor = gold|156
|-
|2009
|סאקיס רובאס
|"This Is Our Night"
|"זה הלילה שלנו"
|7
|120
|4
|110
|-
|2010
|יואורגוס אלקיוס וחברים
|"OPA"
|"הופה!"
|8
|140
|bgcolor = silver|2
|bgcolor = silver|133
|-
| 2011
| לוקאס יורקאס וסטריאו מייק
| "Watch My Dance"
| "צפו בריקוד שלי"
|7
|120
|bgcolor = gold|1
|bgcolor = gold|133
|-
|2012
|אלפטריה אלפטריו
|"Aphrodisiac"
|"אפרודיזיאק"
|17
|64
|4
|116
|-
|2013
|להקת "קוזה מוסטרה" ואגאת'ונאס יאקובידיס
|"Alcohol is Free"
|"אלכוהול הוא בחינם"
|6
|152
|bgcolor = silver|2
|bgcolor = silver|121
|-
|2014
|פריקי פורצ'ון וריסקי קיד
|"Rise Up"
|"תעלה"
|20
|35
|7
|74
|-
|2015
|מריה אלנה קיריאקו
|"One Last Breath"
|"נשימה אחת אחרונה"
|19
|23
|6
|81
|-
|2016
|להקת "ארגו"
|"Utopian Land"
|"ארץ אוטופית"
|X
|X
|16
|44
|-
|2017
|דמי
|"This Is Love"
|"זוהי אהבה"
|19
|77
|10
|115
|-
|2018
|יאנה טרזי
|"Onerio Mou"
|"חלום שלי"
|X
|X
|14
|81
|-
|2019
|קתרין דוסקה
|"Better Love"
|״אהבה טובה יותר״
|21
|74
|5
|185
|-
|
|סטפניה ליבראקאקיס
|"Superg!rl"
|"ילדת על"
| colspan="4" |התחרות בוטלה בשנה זאת
|-
|2021
|סטפניה ליבראקאקיס
|"Last Dance"
|"ריקוד אחרון"
|10
|170
|6
|184
|-
|2022
|אמנדה טנפיורד
|"Die Together"
|"למות יחד"
|8
|215
|bgcolor="#CC9966"|3
|bgcolor="#CC9966"|211
|-
|2023
|ויקטור ורניקוס
|"What They Say"
|"מה שהם אומרים"
|X
|X
|13
|14
|-
|2024
|מרינה סאטי
|"Zari"
|"קוביות"
|11
|126
|5
|86
|}

==אירוח האירוויזיון==
{| class="wikitable sortable" style="font-size:90%; text-align: right;"
|-
! שנה
! העיר המארחת
! מקום התחרות
! מנחים
|-
|2006
| אתונה
|ההיכל האולימפי
|חצאי גמר וגמר: מריה מנונוס וסאקיס רובאס
|}

==גלריה==
<gallery class="center" classes="center">
קובץ:Eurovisie Songfestival 76 Den Haag Mariza Koch (Griekenland), Bestanddeelnr 928-5025.jpg|מריצה קוך בהאג (1976)
קובץ:Sakis Rouvas ESC 2004 Istanbul.jpg|סאקיס רובאס באיסטנבול (2004)
קובץ:ESC 2007 Greece - Sarbel-Yassou Maria2.jpg|סארבל בהלסינקי (2007)
קובץ:Flickr - proteusbcn - Semifinal 1 EUROVISION 2008 (163).jpg|קאלומירה בבלגרד (2008)
קובץ:Giorgos Alkaios 01.JPG|יואורגוס אלקיוס וחברים באוסלו (2010)
קובץ:ESC2013 - Greece 01.jpg|להקת "קוזה מוסטרה" ואגאת'ונאס יאקובידיס במאלמה (2013)
קובץ:ESC2014 - Greece 11.jpg|פריקי פורצ'ון וריסקי קיד בקופנהגן (2014)
קובץ:20150515 ESC 2015 Maria Elena Kyriakou 6853.jpg|מריה אלנה קיריאקו בווינה (2015)
קובץ:ESC2016 - Greece 12.jpg|להקת "ארגו" בסטוקהולם (2016)
קובץ:Demy (Greece). Photo 361.jpg|דמי בקייב (2017)
קובץ:ESC2018 - Greece 01.jpg|יאנה טרזי בליסבון (2018)
קובץ:Katerine Duska at the 2019 Eurovision Song Contest Grand Final Dress Rehearsal (02).jpg|קתרין דוסקה בתל אביב-יפו (2019)
</gallery>

==ראו גם==
* ERT
* MAD TV
* קפריסין באירוויזיון

==קישורים חיצוניים==

* 
* [https://el-gr.facebook.com/eurovisionert/ עמוד הפייסבוק של יוון באירוויזיון] - עמוד הפייסבוק הרשמי של האירוויזיון
* [https://twitter.com/eurovision_ert עמוד הטוויטר של יוון באירוויזיון] - עמוד הטוויטר הרשמי של האירוויזיון
* [http://www.ert.gr/ האתר הרשמי של רשות השידור היוונית] - אתר האינטרנט הרשמי של רשות השידור היוונית
* [http://www.eurovisioncovers.co.uk/xtgre.htm היסטוריית ההצבעות של יוון באירוויזיון]
* [http://www.diggiloo.net/?gr מילים לשירים שייצגו את יוון באירוויזיון]
* 
* 

*
קטגוריה:אירוויזיון לפי מדינה
אירוויזיון